เมื่อวันที่11กย.ได้ไปหาเภสัชมีอาการตกขาวมีกลิ่นนิดๆ เภสัชจ่ายยาสอดกับยากินมาค่ะ จำชื่อยาไม่ได้ แล้ววันต่อมาก็มีตกขาวมากผิดปกติคิดว่าเป็นยาที่สอดเข้าไป แต่มาวันที่26กย.มีอาการคันเจ็บมีตกขาวเป็นก้อนเล็กกับน้ำสีเหลืิองเหมือนไหลยู่บ่อยๆตกขาวเป็นสีเดียวกับยาที่ทานไปเป็นยู่4-5วันค่ะ สอดยาเม็ดเดียวกับทานยาไป10เม็ดตอนแรกคิดว่าเป็นผลข้างเคียงของยา พออาการนี้หายประจำเดือนมาวันที่3ตค. ไปมีเพศสัมพันธ์วันที่8ตค. พอวันที่12ตค.มีอาการเช่นเดียวกันกับวันที่26กย.อีกค่ะ อยากรู้ว่าเป็นเพราะยาที่ใช้ไปหรือว่าเป็นอะไรเกี่ยวกับช่องคลอดหรือเปล่าค้ะ กังวงยู่ค่ะ
สวัสดีค่ะ ตกขาวที่ปกติจะสีมีขาวหรือใส และไม่มีกลิ่นเหม็น ส่วนตกขาวที่ผิดปกติจะมีสีที่แปลกไปหรือมีเลือดปน หรือมีปริมาณมาก มีกลิ่นเหม็นผิดปกติ หรือมีอาการแสบคันในช่องคลอด อาการปวดหน่วงท้องน้อยร่วมด้วยตกขาวที่ผิดปกติดังกล่าว เกิดได้จากหลายสาเหตุ ได้แก่1. การติดเชื้อแบคทีเรียในช่องคลอด ตกขาวมักมีปริมาณที่มากขึ้น มักมีสีเหลือง หรือขาวขุ่น มีกลิ่นเหม็นเหมือนคาวปลา2.การติดเชื้อราในช่องคลอดตกขาวมักเป็นสีขาวขุ่น ลักษณะคล้ายแป้งเปียก และมีอาการแสบหรือคันช่องคลอด รวมถึงอวัยวะเพศด้านนอกด้วย3. การติดเชื้อปรสิต ตกขาวมักมีกลิ่นเหม็นมาก มักมีสีเขียว หรือมีฟองปน และมีอาการแสบหรือคันในช่องคลอดมาก4. ติดเชื้อหนองในแท้หรือหนองในเทียม ตกขาวมักมีสีเหลืองหรือเขียวมีอาการเจ็บปวดและคันรอบช่องคลอด เจ็บปวดขณะปัสสาวะและขณะมีเพศสัมพันธ์5. ติดเชื้อไวรัสโรคเริมนอกจากจะมีตกขาวที่มากขึ้นแล้ว จะมีตุ่มแดงหรือแผลที่อวัยวะเพศร่วมด้วย6.มะเร็งปากมดลูกมะเร็งเยื่อบุโพรงมดลูก ตกขาวมักมีเลือดปน หรือเลือดออกกะปริดกะปรอย มีเลือดออกหลังจากมีเพศสัมพันธ์หากอากาตกขาวของ มีปริมาณมาก หรือมีอาการอื่นๆ จึงจะเป็นตกขาวที่ไม่ปกติค่ะ ซึ่งเกิดได้จากหลายสาเหตุดังกล่าว หากได้รับการรักษาที่ไม่ตรงกับสาเหตุ อาการย่อมไม่หายค่ะ เช่น หากเกิดจากการแบคทีเรียในช่องคลอด การสอดยาหรือทานยาฆ่าเชื้อรา จึงไม่ทำให้หายได้ค่ะสำหรับการสอด ย่อมทำให้มีตกขาวที่มากขึ้นจากตัวยาที่ละลายในช่องคลอดได้ แต่ก็จะเป็นเพียงในวันนั้นที่สอดยาค่ะ หากยังคงเป็นอยู่เรื่อยๆ แปลว่าสาเหตุยังไม่ได้รับการแก้ไขค่ะดังนั้น หาก ยังมีตกขาวที่ผิดปกติ แนะนำให้ไปพบสูติ-นรีแพทย์นะคะ เพื่อทำการตรวจภายในและหาสาเหตุที่ถูกต้องค่ะ